Bilangrep

Et **bilangrep** eller **lastebilangrep** er bruk av et kjøretøy for å bevisst kjøre på folk, bygninger eller andre kjøretøy. Dersom det kjøres inn i en folkemengde kan det også kalles **massepåkjørsel**. Det kan gjøres som en del av terrorisme, hatkriminalitet dersom det gjøres på bakgrunn av at offeret tilhører en gruppe, vold grunnet trafikksinne eller på grunn av psykiske lidelser.  

Ifølge analytikere fra Stratfor Global Intelligence kan det være vanskeligere å forhindre enn selvmordsbombinger, og kjøretøys evne til å forårsake tap hvis de brukes aggressivt er undervurdert. Moderne internett-tilkoblede kjøretøy elektronisk styring kan potensielt hackes utenfra og brukes til slike angrep.

## Historie
Bevisst påkjørsel av folkemengder har blitt brukt av terrorister, og ble en viktig taktikk i 2010-årene siden det krever lite ferdigheter, at biler og lastebiler er alment tilgjengelige, og det har potensiale for å påføre betydelige tap.

Påkjørsel har noen ganger blitt anbefalt for å angripe demonstranter som blokkerer offentlige veier i USA. To politibetjenter ble suspendert og sparket i henholdsvis januar og juni 2016 for å ha tvitret slike råd om Black Lives Matter-demonstrasjoner, som noen ganger har blitt avbrutt av bilister. Den republikanske politikeren Keith Kempenich i Nord-Dakota prøvde å innføre en lov som ga sivil immunitet til sjåfører som ved et uhell traff aktivister etter at svigermoren hans ble stoppet av demonstranter fra Dakota Access Pipeline, og den republikanske senatoren Bill Ketron fra Tennessee forsøkte det samme etter at en mann traff en anti-Trump-gruppe. Lignende lovgivning har blitt innført i Florida og Texas.

## Beskyttelse

Tiltak for å beskytte mot bilangrep inkluderer ofte fysiske barrierer som pullerter sammen med fartsdempende tiltak som skarpe svinger og gater med begrenset bredde for å hindre at store kjøretøy får øy fart før de når en barriere. Parkerte kjøretøy, som for eksempel i beskyttede sykkelfelt, kan også brukes som barrierer. I tillegg kommer andre tiltak som avskrekking, opplæring av ansatte, trafikkstyring og planlegging av respons på hendelser.

Pullerter har fått æren for å ha minimert skader og tap i angrepet på Glasgow lufthavn i 2007, og for å ha hindret påkjørsel under knivstikkingen i Alon Shvut i 2014 som førte til at gjerningsmannen forlot bilen sin og til fots angrep fotgjengere som ventet på et busstopp med kniv, etter at forsøket hans på å kjøre på dem ble hindret. Berlins politisjef, Klaus Kandt, hevdet imidlertid at pullerter ikke ville ha forhindret lastebilangrepet i Berlin i 2016, og at de nødvendige sikkerhetstiltakene ville være varierte, komplekse og langt fra et universielle.

## Se også
* Bilavhengighet, byplanlegging som favoriserer biler istedenfor sykling, kollektiv transport og gange
* Betonggris, modulær, flyttbar betongbarriære
* Beskyttet kryss, vegkryss der syklister og fotgjengere er skilt fra bilister
* Beskyttet sykkelfelt, sikkerhetstiltak for sykkelfelt for å beskytte syklister fra biler ved å plassere symbolske fysiske gjenstander ved siden av sykkelfeltmerkingen
* Rolling coal, bevisst utslipp av store mengder dieselsot som vold eller protest mot miljøfokus

## Referanser